«Real» hujumchisi Mariano Dias «Lion» safiga borib qo‘shiladi. Marca xabariga ko‘ra, ushbu futbolchining transferi haqida tez kunlar ichida e’lon qilinadi. Klublar o‘zaro kelishuvga erishgani, transfer qiymati 8 million yevroni tashkil etishi aytilmoqda. U fransuz klubida shu yil yozida ketishi kutilayotgan Aleksandr Lyakazettning o‘rnini egallashi mumkin. Dominikanalik 23 yoshli Mariano Dias yakunlangan mavsumda asosiy jamoa safida Primeraning 8 o‘yinida maydonga tushdi va bir gol urib, bir golga uzatma berdi.